ગામડાઓ મોટાં થતાં ગયાં તેમ અંતરો વધવા માંડ્યા. સમય બચાવવા વાહનો વસાવવા પડ્યાં. તે વાહનો પણ ધીમા લાગવા માંડ્યા એટલે કુદરતી વાહનોને બદલે વધુ વેગ વાળા વાહનો બનાવવા પડ્યાં. સમસ્યાઓ વધતી ગઈ. વસાહતોની પરસ્પર અવલંબનતા વધતી ગઈ એટલે વસોહતો વચ્ચે વાહન વ્યવહાર વધતો ગયો. એટલે અતિવેગ વાળા વાહનો બનાવવા પડ્યા. આ વાહનના માર્ગોની સમસ્યાઓ ઉભી થઈ. તીવ્ર વેગવાળા હવાઈ વાહનો ઉત્પન્ન કરવામાં આવ્યા પણ આ વાહનો અને તેના વહીવટી સ્થાનો માટે મોટીમસ જમીનો જોઇએ. એટલે થયું એવું કે જંગલો કાપી ખેતરો થતા ગયા. ખેતરો કાપી રસ્તા થતા ગયા.